Legal Document

Category: 244

Text:
19. ΝΟΜΟΘΕΤ.ΔΙΑΤΑΓΜΑ υπ’ αριθ. 2201 της 15/15 Αυγ. 1952 (ΦΕΚ Α΄ 221) Περί τροποποιήσεως και συμπληρώσεως διατάξεων της διεπούσης την Ανωτάτην Σχολήν Καλών Τεχνών νομοθεσίας. Άρθρ.1.-(Τροποποιείται το άρθρον μόνον Νόμ. 1780/1944). Άρθρ.9.-1-(Κατηργήθη δια του άρθρ.1 Ν.Δ. 1126 της 31 Μαρτ./6Απρ. 1972,ΦΕΚ Α΄ 48). (Αντί της σελ 387) Σελ 387(α) Τεύχος 452-Σελ. 15 Οργανικές διατάξεις Α.Σ.Κ.Τ. 31.Δ.α.19 2.Ο ανώτατος χρόνος φοιτήσεως εν τοις εργαστηρίοις της Σχολής ορίζεται εις έξ έτη. Οι αποτυγχάνοντες εις τα καλλιτεχνικά μαθήματα κατά τας επί πτυχίω εξετάσεις επιτρέπεται, όπως επανεξετασθώσι δις εισέτι εις ταύτα εντός εξαετίας από της εγγραφής των εις τα εργαστήρια. Η επανεξέτασις γίνεται κατά τον μήνα Ιούνιον. 3.Ακροαταί γίνονται δεκτοί εις την Σχολήν μετ’ απόφασιν του Συλλόγου των Καθηγητών λαμβανομένην κατ’ έτος και εγκρινομένην υπό του Υπουργού Εθνικής Παιδείας και Θρησκευμάτων. Οι ακροαταί λαμβάνονται κατά προτίμησιν εκ του πίνακος των επιτυχόντων εις τας εισιτηρίους εξετάσεις και κατά την σειράν επιτυχίας του σχετικού πίνακος. Εις τους καθηγητάς των εργαστηρίων επιτρέπεται, όπως δέχωνται ως ακροατήν επί έν έτος δωρεάν ένα εκ των διακριθέντων αποφοίτων εκ των σπουδαστών του εργαστηρίου των. Άρθρ.10.-1.Οι υποψήφιοι δια το «πιστοποιητικόν θεωρητικών και ιστορικών σπουδών» σπουδασταί της Ανωτάτης Σχολής Καλών Τεχνών, προς πληρεστέραν μόρφωσίν των, οφείλουν να παρακολουθούν ετήσιον τουλάχιστον κύκλον μαθημάτων ιχνογραφίας, καλλιγραφίας και χειροτεχνίας και να υφίστανται εις έκαστον των μαθημάτων τούτων επιτυχώς αποφοιτήριον εξέτασιν. 2.Η διδασκαλία των ως άνω μαθημάτων ανατίθεται δι’ αποφάσεως του Υπουργού Εθνικής Παιδείας και Θρησκευμάτων εις τρεις εκ των εν Αθήναις υπηρετούντων καθηγητών των Τεχνικών μαθημάτων. Ούτοι υποχρεούνται να παρέχωσι μίαν ώραν διδασκαλίας καθ’ εβδομάδα εις την Ανωτάτην Σχολήν Καλών Τεχνών, απαλλασσόμενοι αντιστοίχου ωριαίας εργασίας καθ’ εβδομάδα εις τα εις α υπηρετούσι σχολεία. 3.Δια την εκλογήν των καταλληλοτέρων εκ των ως άνω τεχνικών γνωματεύει το Ανώτατον Εκπαιδευτικόν Συμβούλιον. 4.Η κατά τ’ ανωτέρω γινομένη ανάθεσις ισχύει επί μίαν τριετίαν, ανανεουμένη μετά γνώμην της Ανωτάτης Σχολής Καλών Τεχνών περί της επιτυχίας του έργου του διδάσκοντος. 5.(Τροποποιείται το άρθρ. 6 Ν.Δ. 1315/1942) Άρθρ.11.-Από του Ακαδημαϊκού έτους 1951-52 καθίσταται υποχρεωτική η παρακολούθησις του μαθήματος της μαρμαροτεχνίας. Ο τρόπος της διδασκαλίας του μαθήματος τούτου ως και πάσα άλλη σχετική προς την εφαρμογήν της παρούσης διατάξεως λεπτομέρεια θέλει ρυθμισθή δια Β.Δ/τος εκδιδομένου υπό του Υπουργού Εθν. Παιδείας και Θρησκευμάτων μετά πρότασιν του Συλλόγου των Καθηγητών της Ανωτάτης Σχολής Καλών Τεχνών. Σελ. 388(α) Τεύχος 452-Σελ.16 Άρθρ.12.1-.Σπουδασταί των εργαστηρίων στρατευθέντες κατά την περίοδον 1940 έως 1951 και υπερβάντες ήδη το 30όν έτος της ηλικίας των δύνανται προσερχόμενοι μέχρι της ενάρξεως του Ακαδημαϊκού έτους 1952-53, να εγγραφώσι προς αποπεράτωσιν των σπουδών των και απόκτησιν διπλώματος κατά τας διεπούσας την Σχολήν διατάξεις. 2.Σπουδασταί της περιόδου 1940-1952 συμπληρώσαντες τας καλλιτεχνικάς αυτών σπουδάς, αλλά μη δυνηθέντες δι’ οιονδήποτε λόγον, κρινόμενον ως επαρκή υπό του Συλλόγου των Καθηγητών, να παρακολουθήσωσι ολόκληρον τον κύκλον των θεωρητικών μαθημάτων, τυγχάνουν διπλώματος ουχί δε και πιστοποιητικού θεωρητικών και ιστορικών σπουδών. 3.Κυρούνται αι από του έτους 1945 μέχρι της ισχύος του παρόντος εκδοθείσαι υπό του Υπουργείου Εθνικής Παιδείας και Θρησκευμάτων εγκρίσεις εγγραφής και συμμετοχής εις διαγωνισμούς σπουδαστών υπερβάντων το 30όν έτος της ηλικίας των. Άρθρ.13.-Δια Β.Δ/τος εκδικομένου προτάσει του Υπουργού Εθνικής Παιδείας και Θρησκευμάτων επιτρέπεται, όπως κωδικοποιηθώσι εις ενιαίον κείμενον άπασαι αι διέπουσαι την Ανωτάτην Σχολήν Καλών Τεχνών διατάξεις Νόμων επιτρεπομένης και της αλλαγής της σειράς των άρθρων των κωδικοποιηθησομένων νόμων. Άρθρ.14.-Καταργείται πάσα διάταξις αντικειμένη εις τας διατάξεις του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 31.Δ.α.19 Οργανικές διατάξεις Α.Σ.Κ.Τ. Άρθρ.2.-1.Η προθεσμία προς υποβολήν υποψηφιότητος εις κενήν θέσιν τακτικού καθηγητού της Σχολής ορίζεται τρίμηνος από της δημοσιεύσεως εις την Εφημερίδα της Κυβερνήσεως, και εις τρεις τουλάχιστον των εν Αθήναις εκδιδομένων ημερησίως Εφημερίδων της προκηρύξεως δια την πλήρωσιν της έδρας. 2.Καθηγητής τακτικού εργαστηρίου ή τακτικής έδρας εκλέγεται ο τυχών της απολύτου πλειοψηφίας του συνόλου των αποτελούντων τον Σύλλογον των καθηγητών, εφαρμοζομένων κατά τα λοιπά των ισχυουσών διατάξεων περί προσόντων και τρόπου εκλογής τακτικών καθηγητών της Ανωτάτης Σχολής Καλών Τεχνών. Άρθρ.3.-1.Ιδρύεται παρά τη Ανωτάτη Σχολή Καλών Τεχνών δεύτερον τακτικόν εργαστήριον γλυπτικής, ισότιμον προς το υπάρχον τοιούτον, εις ο διορίζεται κατά τας ισχυούσας διατάξεις τακτικός καθηγητής επί τω αυτώ ως και οι λοιποί τακτικοί καθηγηταί βαθμώ και μισθώ. 2.Ο καταμερισμός του διδακτικού έργου εις τα δύο τακτικά εργαστήρια γλυπτικής γίνεται κατά τα ισχύοντα περί των δύο τακτικών εργαστηρίων ζωγραφικής. 3.Το μάθημα της Γενικής Ιστορίας του Πολιτισμού καταργείται από της ισχύος του παρόντος. 31.Δ.α.16-19 Οργανικές διατάξεις Α.Σ.Κ.Τ. Άρθρ.4.-1.Ανασυνιστάται η δια των διατάξεων του άρθρ. 10 του Ν.Δ. 1315/1942 καταργηθείσα θέσις Γενικού Γραμματέως, καταργουμένης της δια των αυτών διατάξεων συσταθείσης θέσεως Διευθυντού της Γραμματείας. 2.Γενικός Γραμματεύς επί βαθμώ και μισθώ Διευθυντού Β΄ τάξεως, δυνάμενος να προαχθή μετά τριετή εις έκαστον βαθμόν υπηρεσίαν μέχρι του βαθμού και μισθού του Γενικού Διευθυντού, διορίζεται δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων, μετά γνώμην του Συλλόγου των Καθηγητών της Σχολής, λαμβανομένην κατ’ απόλυτον πλειοψηφίαν, πτυχιούχος της Νομικής ή Φιλοσοφικής Σχολής του Πανεπιστημίου, προτιμωμένου διακεκριμένου επιστήμονος, λογίου ή καλλιτέχνου. 3.Κατά την πρώτην εφαρμογήν του παρόντος την θέσιν ταύτην καταλαμβάνει αυτοδικαίως ο νυν υπηρετών επί βαθμώ και μισθώ Διευθυντού α΄ τάξεως διευθυντής της Γραμματείας, εφ’ όσον κέκτηται τα ανωτέρω οριζόμενα προσόντα, της εις τον βαθμόν του Διευθυντού α΄ τάξεως προϋπηρεσίας του υπολογιζομένης δια την περαιτέρω προαγωγήν του. Άρθρ.5.-Ανασυνιστάται παρά τη Ανωτάτη Σχολή Καλών Τεχνών η τακτική έδρα του Αρχιτέκτονος προς διδαχήν των μαθημάτων της Προοπτικής της Ρυθμολογίας και των Στοιχείων της Αρχιτεκτονικής εις ην διορίζεται κατά τας ισχυούσας διατάξεις τακτικός Καθηγητής με τον αυτόν προς τους λοιπούς τακτικούς Καθηγητάς Σχολής, βαθμόν και μισθόν. Άρθρ.6-(Τροποποιείται το άρθρ. 6 Νόμ. 4791/1930). Άρθρ.7.-1.Η δια των διατάξεων της παρ. 4 του άρθρ. 5 του Α.Ν. 908/1937 συσταθείσα θέσις υπογραμματέως επί βαθμώ και μισθώ Γραμματέως β΄ τάξεως, καταργείται άμα τη εξόδω εκ της υπηρεσίας λόγω ορίου ηλικίας του νομοκατέχοντος ταύτην. Επίσης καταργείται δια των διατάξεων της παρ. 4 του άρθρ. 18 του Α.Ν.1942/1939 συσταθείσα θέσις προϊσταμένου του Λογιστικού Γραφείου, μισθοδοτουμένου εις βάρος του Ειδικού προϋπολογισμού της Σχολής. Η δια της παρ. 1 καταργουμένη θέσις υπογραμματέως η συσταθείσα το πρώτον δια της παρ. 4 άρθρ. 5 Α.Ν. 908/1937, ανασυνεστήθη δια της παρ. 6 άρθρ. 5 Νόμ. 3813/1958 (βλ. κατωτέρω)  2.Αντί των καταργουμένων ως άνω θέσεων συνιστάται θέσις Γραμματέως εκτελούντος και την λογιστικήν και διαχειριστικήν υπηρεσίαν και μισθοδοτουμένου εις βάρος του προϋπολογισμού του Κράτους. 3.Γραμματεύς της Σχολής επί βαθμώ και μισθώ Γραμματέως β΄ ή α΄ τάξεως ή εισηγητού ή τμηματάρχου β΄ ή α΄ τάξεως διορίζεται ο κεκτημένος πτυχίον του Πανεπιστημίου ή της Ανωτάτης Σχολής Οικονομικών και Εμπορικών Επιστημών ή μετατάσσεται μετά γνώμην του Συλλόγου των Καθηγητών επί τω βαθμώ και μισθώ, ον κέκτηται λειτουργός της Μέσης Εκπαιδεύσεως ή έτερος Δημόσιος υπάλληλος, έχων τα ανωτέρω οριζόμενα προσόντα. Άρθρ.8.-1.Εκ των υφισταμένων δύο οργανικών θέσεων Διευθυντών Καλλιτεχνικών Σταθμών επί βαθμώ και μισθώ Διευθυντού α΄ τάξεως καταργείται η του Διευθυντού του Καλλιτεχνικού Σταθμού Μυκόνου, διατηρουμένης μόνον της θέσεως του Διευθυντού των Καλλιτεχνικών Σταθμών Ύδρας και Δελφών. 2.Δι’ αποφάσεως του Υπουργού Εθνικής Παιδείας και Θρησκευμάτων στηριζομένης εις πρότασιν του Συλλόγου των Καθηγητών της Ανωτάτης Σχολής Καλών Τεχνών, δύναται να ανατίθεται αμισθί και δια χρονικόν διάστημα ουχί μεγαλύτερον του έτους η επιτήρησις, φύλαξις και συντήρησις των καλλιτεχνικών σταθμών, εφ’ όσον δεν υπηρετεί παρ’ αυτοίς Διευθυντής, εις τους κατά τόπους εφόρους ή επιμελητάς Αρχαιοτήτων, ή τους γυμνασιάρχας ή τους καθηγητάς των Τεχνικών μαθημάτων ή άλλους καθηγητάς της Μέσης Εκπαιδεύσεως. Η κατά τ’ ανωτέρω ανάθεσις δύναται να παρατείνεται κατά τον αυτόν ως άνω τρόπον. 3.Εις τους εκ των ανωτέρω αγάμους δύναται η Σχολή να παραχωρή δωμάτιον εν τοις Καλλιτεχνικοίς Σταθμοίς προς κατοικίαν, δι’ ον χρόνον και μόνον έχει ανατεθή αυτοίς η επιτήρησις και φύλαξις του Σταθμού. 4.Δι’ αποφάσεως του Υπουργού Εθνικής Παιδείας και Θρησκευμάτων στηριζομένης εις πρότασιν του Συλλόγου των Καθηγητών της Ανωτάτης Σχολής Καλών Τεχνών, ο Διευθυντής των Καλλιτεχνικών Σταθμών Ύδρας και Δελφών δύναται να μετατίθεται δια χρόνον μη υπερβαίνοντα τους έξ μήνας ετησίως εις τους ετέρους Καλλιτεχνικούς Σταθμούς Μυκόνου και Ρόδου. Ούτος μετατιθέμενος δικαιούται των οδοιπορικών εξόδων, ουχί όμως ημερησίας αποζημιώσεως, εκτός έδρας.